TLUXE ยิ้มแป้น กำไร Q2/59 โตกว่า 3 เท่าตัว หลังรายได้เพิ่มขึ้น
TLUXE ยิ้มแป้น กำไร Q2/59 โต 357% มาที่ 30.24 ลบ. จากปีก่อนมีกำไร 6.62 ลบ. หลังมีรายได้เพิ่มขึ้น-บริหารจัดการค่าใช้จ่ายมีประสิทธิภาพมากขึ้น ด้าน 6 เดือนแรก กำไรเพิ่มขึ้น 27% มาที่ 21.35 ลบ. จากปีก่อนมีกำไร 16.77 ลบ.
15 ส.ค. 2559

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 30.24 ล้านบาท หรือมีกำไรสุทธิ 0.054 บาทต่อหุ้น เพิ่มขึ้น 357% จากช่วงเดียวกันของปีก่อนที่มีกำไรสุทธิ 6.62 ล้านบาท หรือมีกำไรสุทธิ 0.012 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการรับจ้างผลิตอาหารสัตว์เลี้ยงเพิ่มขึ้นอย่างต่อเนื่อง และมีรายได้จากการจำหน่ายผลิตภัณฑ์อาหารแปรรูปกุ้งแช่แข็งภายในประเทศ-ปลาแช่แข็งทั้งในและต่างประเทศเพิ่มขึ้น รวมถึงการบริหารจัดการค่าใช้จ่ายที่มีประสิทธิภาพมากขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 21.35 ล้านบาท หรือ 0.038 บาทต่อหุ้น เพิ่มขึ้น 27% จากช่วงเดียวกันของปีก่อนที่มีกำไรสุทธิ 16.77 ล้านบาท หรือ 0.031 บาทต่อหุ้น